**KOMUNIKATË SHTYPI**

Projekt-ligji “Për zhvillimin rajonal dhe kohezionin” u përgatit nga Fondi Shqiptar i Zhvillimit, në vijim të reformës së ndërmarrë nga Qeveria qysh ne vitin 2014 për menaxhimin e zhvillimit rajonal. Reforma përcaktohet si një nga reformat kyçe, që kontribuon në shtyllën e katërt të Strategjisë Kombëtare për Zhvillim dhe Integrim – Rritja përmes përdorimit të qëndrueshëm të burimeve dhe zhvillimit territorial dhe synon zhvillimin e balancuar dhe bashkëpunimin mes rajoneve të vendit, duke rritur në këtë mënyrë konkurueshmërinë globale të vendit. Projektvendimi “Për disa ndryshime në Vendimin nr. 660, datë 4.8.2010, të Këshillit të Ministrave, “Për miratimin e listës së inventarit të pronave të paluajtshme, shtetërore, të cilat i kalojnë në përgjegjësi administrimi Drejtorisë së Përgjithshme të Arkivave”, të ndryshuar”,

Projekt-ligji synon:

a) Të përcaktojë, instrumentet e posaçme dhe kuadrin institucional e financiar për zhvillimin rajonal dhe kohezionin në Republikën e Shqipërisë

b) Të përcaktojë kuadrin strategjik dhe institucional të hartimit të politikave afatgjata zhvillimore rajonale në zbatim të politikave kombëtare, duke siguruar nxitjen e zhvillimit të balancuar ekonomik, shoqëror e kulturor rajonal;

c) Të sigurojë që autoritetet politikë-bërëse të bashkërendojnë veprimtaritë e tyre planifikuese për të nxitur planifikimin e harmonizuar e të integruar të rajoneve;

d) Të sigurojë harmonizimin e strategjive sektoriale në një politikë të përbashkët zhvillimore rajonale, duke e mbështetur atë edhe me buxhetin përkatës.